Ueit o dètz mesi dempús de çò qu’auem racondat enes planes precedentes, enes prumèri dies de 1823, ua tarde qu’auie nheuat, un d’aguesti elegants, un d’aguesti desocupadi “d’idies braves”, donques qu’amiaue un capfoguèr, e venguie, ath delà, ben enfaishat en ua d’aqueres granes capes que complementauen, en temps hered, eth vestit de mòda, se divertie en fustigar a ua hemna que passaue, en vestit de balh, tota despeitrinada e damb flors ena tèsta, per dauant dera pòrta deth cafè des oficiaus.